Det bliver det danske luftfartsselskab SUN-AIR, som bliver franchisepartner på ruten og skal stå for de fem ugentlige returafgange. - Vi oplever en stor efterspørgsel på ruten fra det nordjyske erhvervsliv. Der er brug for en regulær og direkte forbindelse mellem de to regioner. Stavangerområdet er en vækstmotor, og mange danskere er beskæftiget i offshore-industrien, siger kommerciel direktør i SUN-AIR, Kristian Tvergaard. Ruten får fem ugentlige returafgange på alle hverdage. Der tilbydes desuden en aftenafgang i begge retninger.

Referat:
Den 27. august får nordjyderne endnu nemmere transport til forretnings-, fiskeri- og oliebyen Stavanger. For sidst i august åbner direkte rute.